cyanic-selkie/wikianc huggingface dataset:
உமர் காலித்
UAPA வழக்கில் கைது
அமெரிக்க அதிபர் டொனால்ட் டிரம்ப் இந்தியாவுக்கு வந்தப்போதுபோது உமர் காலித் குடியுரிமை திருத்த சட்டத்திற்கு எதிராக நடைபெற்ற போராட்டத்தில் கலந்து கொண்டு பேசினார். இவரின் பேச்சு "ஆத்திரமூட்டும் பேச்சுக்கள்" என்று டெல்லி காவல்துறை இவர் மீதுசட்டவிரோத செயல்பாடுகள் தடுப்புச் சட்டம், 1967 கீழ் வழக்கு பதிவு செய்தது. மேலும் இவரின் பேச்சுகள் டெல்லி கலவரத்தைத் தூண்டுவதாகவும் இருந்தது என்று டெல்லி காவல்துறை கருதியது. 2020 செப்டம்பர் 14 அன்று டெல்லி காவல்துறையின் சிறப்பு பிரிவினர் உமர் காலிதை அவரது வீட்டில் வைத்து கைது செய்தனர்.
குறிப்புகள்
பகுப்பு:1987 பிறப்புகள் பகுப்பு:வாழும் நபர்கள் பகுப்பு:இந்திய முஸ்லிம்கள்
இளமை ஊஞ்சலாடுகிறது
இளமை ஊஞ்சலாடுகிறது (Ilamai Oonjal Aadukiradhu) 1978 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் கமல்ஹாசன், ரஜினிகாந்த், ஜெயசித்ரா, ஸ்ரீபிரியா மற்றும் பலரும் நடித்திருந்தனர்.
இத்திரைப்படமானது 175 நாட்கள் மேல் வெற்றிகரமாக ஓடியது. இத்திரைப்படம் அந்த ஆண்டில் சிறந்த திரைப்படத்திற்கான தமிழக அரசு திரைப்பட விருதுகள் வென்றது. இத்திரைப்படம் தெலுங்கில் அதே ஆண்டில் 'வயசு பிலிசின்டி' மற்றும் இந்தியில் 1982 ஆண்டில் 'தில் இ நடான்' எனும் பெயரில் மீண்டும் எடுக்கப்பட்டது.
தயாரிப்பு
இப்படத்திற்காக இசையமைக்க முதலில் எம். எஸ். விஸ்வநாதன் முடிவு செய்தார் ஸ்ரீதர். பின்னர் மாறுதல் செய்யப்பட்டு இளையராஜா ஒப்பந்தம் செய்யப்பட்டார். இப்படத்தில் பி. வாசு மற்றும் சந்தான பாரதி உதவி இயக்குநராக பணியாற்றியுள்ளனர்.
பாடல்கள்
இப்படம் 1978ல் வெளியானது. இளையராஜா இசையமைத்த பாடல்களை எஸ். பி. பாலசுப்ரமணியம், வாணி ஜெயராம், கே. ஜே. யேசுதாஸ், எஸ். ஜானகி, மலேசியா வாசுதேவன் ஆகியோர் பாடியிருந்தனர். பாடல்களை எழுதியவர் கவிஞர் வாலி.
வெளியிணைப்புகள்
பகுப்பு:1978 தமிழ்த் திரைப்படங்கள்‎ பகுப்பு:கமல்ஹாசன் நடித்துள்ள திரைப்படங்கள்‎ பகுப்பு:ரசினிகாந்து நடித்துள்ள திரைப்படங்கள் பகுப்பு:ஸ்ரீதர் இயக்கிய தமிழ்த் திரைப்படங்கள் பகுப்பு:தமிழ் காதல் திரைப்படங்கள் பகுப்பு:இளையராஜா இசையமைத்த திரைப்படங்கள்
அமைடோ அமீன்
அமைடோ அமீன்கள் (Amidoamines) என்பவை கொழுப்பு அமிலங்கள் மற்றும் ஈரமீன்கள் சேர்ந்து உருவாகும் வேதிச்சேர்மங்கள் ஆகும். கோக்கமிடோபுரொபைல் பெட்டாயின் போன்ற மேற்பரப்புச் செயலிகள் தயாரிக்கும் தொகுப்பு வினைகளில் இடைநிலையாக இச்சேர்மம் உருவாகிறது. இவற்றுள் சிலசேர்மங்கள் உடல் பாதுகாப்புப் பொதுகாப்புப் பொருட்களான சவுக்காரம், முடிக்கழுவிகள் மற்றும் அழகு சாதனப் பொருட்களில் பயன்படுகின்றன. இப்பாக்சி பிசின்களை பதப்படுத்தும் பொருள்களாக அமைடோ அமீன்கள் செயல்படுகின்றன.
கோக்கமிடோபுரொபைல் பெட்டாயினைப் பகுதிப்பொருளாக கொண்ட சேர்மங்களின் ஒவ்வாமை வினைகளுக்கு அமைடோ அமீன்கள் காரணம் என்று திட்டுச் சோதனை முடிவுகள் தெரிவிக்கின்றன.
மேற்கோள்கள்
பகுப்பு:அமைடுகள் பகுப்பு:அமீன்கள்
நோக்கன் உக்கடை விஸ்வநாதசுவாமி கோயில்
நோக்கன் உக்கடை விஸ்வநாதசுவாமி கோயில் தமிழ்நாட்டில் திருவாரூர் மாவட்டம், நோக்கன் உக்கடை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாதசுவாமி, விசாலாட்சி சன்னதிகள் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நெரிகம்
நெரிகம் (Nerigam) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
இந்த ஊரானது சூளகிரியில் இருந்து 17 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 43 கிலோமீட்டர் தொலைவிலும், மாநிலத் தலைநகரான சென்னையில் இருந்து 283 கிலோமீட்டர் தொலைவிலும் உள்ளது. 2011 ஆண்டைய இந்திய மக்கள் கணக்கெடுப்பின்படி 242 வீடுகள் உள்ளன. மக்கள் தொகை 1034, இதில் 537 பேர் ஆண்கள், 497 பேர் பெண்கள் ஆவர். எழுத்தறிவு 49.5% ஆகும் இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
கார் (துடுப்பாட்டக்காரர்)
கார் (Carr, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1789-1791 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கார் (துடுப்பாட்டக்காரர்) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 18 2011.
புஜங்கத்ரஸ்தரேசிதம்
புஜங்கத்ராஸ்தரேசிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து ஐந்தாவது கரணமாகும்.
வளைந்த காலைத் தூக்கி,கைகளை இடப்பக்கத்தில் பாம்புப் போலத் தொங்க விட்டு நடிப்பது புஜங்கத்ரஸ்தரேசிதமாகும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
சி. பொன்னையன்
'''சி. பொன்னையன் (C. Ponnaiyan) ''' என்பவர் அண்ணா திராவிட முன்னேற்றக் கழகத்தைச் சேர்ந்த அரசியல்வாதியாவார். இவர் திருச்செங்கோடு தொகுதியின் சட்டமன்ற உறுப்பினராக 1977, 1980, 1984, 2001 காலகட்டத்தில் இருந்தவர். மேலும் இவர் தமிழக நிதியமைச்சராகவும் இருந்துள்ளார். அரசியலுக்கு வருவதற்கு முன் வழக்கறிஞராக பணியாற்றியுள்ளார்.
இவர் கொங்கு மண்டலத்தில் உள்ள ஆதிக்க சமூகமான கொங்கு வேளாளர் சமூகத்தில் இருந்து வந்தவர்.
மேற்கோள்கள்
பகுப்பு:வாழும் நபர்கள் பகுப்பு:தமிழக முன்னாள் அமைச்சர்கள் பகுப்பு:நாமக்கல் மாவட்ட நபர்கள் பகுப்பு:தமிழ்நாடு கல்வி அமைச்சர்கள்
சுவீடிய மொழி
சுவீடிய மொழி ஒரு வட இடாய்ட்சு மொழியாகும். இது பெரும்பாலும் சுவீடனிலும், பின்லாந்தின் சில பகுதிகளிலும் வழங்கி வருகின்றது. இம் மொழி பேசுவோர் தொகை சுமார் 9.3 மில்லியன் ஆகும். இம்மொழியும், டேனிய, நோரிசு மொழிகளும் தம்மிடையே ஒன்றுக்கொன்று புரிந்துகொள்ளக் கூடியவை. சுவீடிய மொழி, வைக்கிங் காலகட்டத்தில், இசுக்கான்டினேவியாவின் பொது மொழியாக இருந்த பழைய நோரிசு மொழியிலிருந்து உருவானது.
தேசிய மொழியான பொது சுவீடிய மொழி மத்திய சுவீடியக் கிளைமொழிகளில் இருந்து 19 ஆம் நூற்றாண்டில் உருவானது. இது 20 ஆம் நூற்றாண்டின் தொடக்கத்தில் உறுதியாக நிலை பெற்றுவிட்டது. எனினும், பழைய நாட்டுப்புறக் கிளைமொழிகளில் இருந்து உருவான வேறுபாடுகள் இன்னமும் வழக்கில் உள்ளன. இதன் பேச்சு மொழியும், எழுத்து மொழியும் ஒருசீர்த் தன்மையுடன் தரப்படுத்தப்பட்டுள்ளன. சில கிளை மொழிகள், பொதுச் சுவீடிய மொழியிலிருந்து இலக்கணம், சொற்கள் ஆகியவற்றில் குறிப்பிடத்தக்க அளவு வேறுபடுகின்றன. பல சமயங்களில் இவற்றுக்கு இடையேயான புரிந்து கொள்ளக்கூடிய தன்மையும் குறைவாகவே உள்ளது. இத் தகைய கிளைமொழிகளைப் பேசுவோர் பெரும்பாலும் நாட்டுப் புறங்களில், மிகவும் குறைந்த அளவினராலேயே பேசப்பட்டுவருகின்றன. இவ்வாறான மொழிகள் பற்றி ஆழமான ஆய்வுகள் நடத்தப்பட்டிருப்பதுடன், இவை உள்ளூர் மட்டத்தில் ஊக்குவிக்கப்பட்டு வந்தாலும், கடந்த நூற்றாண்டில் இவற்றின் பயன்பாடு குறைந்து வருகின்றது.
மேற்கோள்கள்
பகுப்பு:சுவீடன் பகுப்பு:பின்லாந்து பகுப்பு:செருமானிய மொழிகள்
பசாங் லாமு ஷெர்பா
பசாங் லாமு ஷெர்பா (Pasang Lhamu Sherpa) ( ஷெர்பா :, पासाङ ल्हामु शेर्पा  ;  டிசம்பர் 10, 1961 –  ஏப்ரல் 22, 1993) எவரெஸ்ட் சிகரத்தில் ஏறிய முதல் நேபாள பெண்மணி ஆவார்.
மலையேறும் குடும்பத்தில் பிறந்த இவர் தனது பதின்ம வயதிலிருந்தே மலையேற்றத்தில் ஈடுபட்டார். இவர் வெற்றிகரமாக மவுண்ட் பிளாங்க், மவுண்ட் சோ ஓயு, மவுண்ட் யாலாபிக், பிசாங் ஹிமால் மற்றும் பலவற்றை ஏறினார். இவர் இதற்கு முன் மூன்று முறை எவரெஸ்ட் சிகரத்தை ஏற முயன்றார், ஆனால் ஏப்ரல் 22, 1993 அன்று தென்கிழக்கு ரிட்ஜ் பாதை வழியாக சவுத் கோல் மூலம் உச்சியை அடையும் முயற்சியில் இவர் வெற்றிபெறவில்லை.
ஏப்ரல் 22, 1993 காலை பிரகாசமாகவும் தெளிவாகவும் இருந்தது, பசாங் 8,848 மீ உயரத்தை அடையும் வரை அப்படியே இருந்தது. ஐந்து ஷெர்பாக்கள், சோனம் ஷெரிங் ஷெர்பா, லக்பா நோர்பு ஷெர்பா, பெம்பா டோர்ஜே ஷெர்பா மற்றும் தாவா தாஷி ஷெர்பா ஆகியோரைக் கொண்ட சிகரம். இதற்கிடையில், அணியின் உறுப்பினரும், ஐந்து முறை எவரெஸ்ட் சிகரத்தை எட்டிய வீரருமான சோனம் ஷெரிங் ஷெர்பா, தெற்கு உச்சியை எட்டும் போது, கடுமையாக நோய்வாய்ப்பட்டார், பசாங் லாமு உதவி செய்ய முயற்சித்த போதிலும், அவரால் நோயிலிருந்து தப்பிக்க முடியவில்லை. பசாங், எவரெஸ்ட் உச்சியிலிருந்து கீழே இறங்கும் போது, மலைகளில் அடிக்கடி நடப்பது போல் வானிலை திடீரென மோசமாகி, தெற்கு உச்சியில் தன் உயிரையே இழக்க நேரிட்டது. வியதஸ் விட்கௌஸ்கஸ் என்பவர், இவரது உடலை மலையிலிருந்து கீழே நகர்த்த உதவினார்.
இதற்கு முன்பாக, வேறு எந்த நேபாளப் பெண்ணும் சாதிக்காததைச் சாதித்ததற்காக, பசாங் லாமு, மரணத்திற்குப் பின் இவரது நாடு மற்றும் உலகெங்கிலும் உள்ள மலையேறுபவர்களால் பல்வேறு வழிகளில் கௌரவிக்கப்பட்டார். நேபாள மன்னரால் "நேபாள தாரா (நட்சத்திரம்)" அலங்கரிக்கப்பட்ட முதல் பெண்மணி என்று கௌரவிக்கப்பட்டார். நேஷனல் யூத் ஃபவுண்டேஷன் 1993-94 யூத் எக்ஸலன்ஸ் விருதை இவருக்கு வழங்கியது. அதேபோன்று, இவரது சாதனையை நினைவுகூரும் வகையில், பசாங் லாமுவின் முழு உருவச் சிலை பௌத்த, சூசேபதியில் நிறுவப்பட்டது. இவர் பெயரில் ஒரு தபால் தலை வெளியிடப்பட்டது; நேபாள அரசாங்கம் மஹாலங்கூர் மலைத்தொடரில் உள்ள ஜசாம்பா ஹிமால் (7,315 மீ) பசாங் லாமு சிகரம் என மறுபெயரிட்டது; விவசாய அமைச்சகம் கோதுமையின் சிறப்பு வகைக்கு பசாங் லாமு கோதுமை என்று பெயரிட்டது; கிழக்கு நேபாளத்தில் உள்ள ஜாப்பா மாவட்டத்தின் துலாபரியில் பசாங் லாமு நினைவு மண்டபம் நிறுவப்பட்டது; மேலும் 117 கிமீ திரிசூலி-டன்சே சாலைக்கு பசாங் லாமு நெடுஞ்சாலை என்று பெயரிடப்பட்டது.
சாகைங்
சாகைங் மியான்மரின் சாகைங் பிரதேசத்தின் தலைநகராகும். இந்நகரம் மண்டலை நகரத்திலிருந்து 20 கிமீ தென்மேற்குத் திசையில் ஐராவதி ஆற்றின் கரையின் எதிர்புறத்தில் அமைந்திருக்கிறது. இங்கு பல தூபிக் கோவில்கள் மற்றும் புத்த மடங்கள் நிறைந்து உள்ளது. அதனால் இந்நகரம் ஆன்மிகம் மற்றும் புத்த மடங்களின் முக்கிய கேந்திரமாகவும் உள்ளது. ஐராவதி ஆற்றின் கரைகளுக்கு இணையாக புத்த மடங்கள் மற்றும் தூபிக் கோவில்கள் அமைந்துள்ளது.
வரலாறு
சாகைங் இராச்சியத்தின் தலைநகரமாக இருந்தது (1315-1364), பகான் வம்சத்தின் வீழ்ச்சிக்குப் பிறகு தோன்றிய சிறிய இராச்சியங்களில் இதுவும் ஒன்று, திஹாதுவின் மகன்களில் ஒருவரான அத்திங்கியா தன்னை மன்னராக நிலைநாட்டினார். அவா காலத்தின் போது (1364-1555), இந்த நகரம் இளவரசர் அல்லது மூத்த இளவரசர்களின் பொதுவான நகரமாக இருந்தது. 1760 ஆண்டு முதல் 1763 ஆண்டு வரையிலும் நாங்க்டாங்கி அரசரின் ஆட்சியில் இந்த நகரம் சிறிது காலத்திற்கு அரச தலைநகரமாக இருந்தது.
8 ஆகத்து 1988 அன்று, சாகைங் ஆர்ப்பாட்டங்களின் தளமாக இருந்தது. போராட்டம் படுகொலைகளில் முடிவுற்றது, இதில் 300 பொதுமக்கள் கொல்லப்பட்டனர்.
வெளிப்புற இணைப்புகள்
பகுப்பு:பர்மிய நகரங்கள்
வெள்ளி லாரேட்டு
வெள்ளி லாரேட்டு (Silver laurate) AgC11H23COO, என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். நிறமற்றது முதல் வெண்மை நிறம் வரையிலான நிறங்களில் இது படிகமாகத் தோன்றுகிறது.
இயற்பியல் பண்புகள்
a = 0.5517 nm, b = 3.435 nm, c = 0.4097 nm, α = 91.18°, β = 124.45°, γ = 124.45°, 2.2.45°, γ. என்ற அணிக்கோவை அளபுருக்களுடன் முச்சாய்வுப் படிகத் திட்டத்தில் வெள்ளி லாரேட்டு படிகமாகிறது. எத்தனால், டை எத்தில் ஈதர் ஆகிய கரைப்பான்களில் வெள்ளி லாரேட்டு கரையாது.
மேற்கோள்கள்
பகுப்பு:வெள்ளி சேர்மங்கள் பகுப்பு:லாரேட்டுகள்
நுகர்வோர் குறைதீர் மன்றம்
நுகர்வோர் குறைதீர் மன்றங்கள், நுகர்வோர் பாதுகாப்புச் சட்டத்தின் கீழ் தொடங்கப்பட்டன. ஒவ்வொரு மாநிலத்திலும் மாநில அளவிலும், ஒவ்வொரு மாவட்ட அளவிலும் இது போன்ற நீதிமன்றங்கள் அமைந்துள்ளன. பாதிக்கப்பட்டோர் தமது மனுவினை பதிவுத் தபாலில் அனுப்பினால் கூடப்போதுமானது. நீதிமன்றத்திற்கு அவரோ அல்லது அவரது சார்பில் வேறு ஒருவரோ வந்தால் போதும். வழக்கறிஞர்கள் தேவை என்றால் வைத்துக்கொள்ளலாம். நீதிமன்றம் போன்று நீண்ட நடைமுறைகள் ஏதும் இல்லை. எதிர் தரப்பிற்கும் வாய்ப்புகள் அளிக்கப்படுகிறது. குறைந்தபட்ச நீதிமன்ற கட்டணமாக ரூ.100/ ரூபயும், அதிக பட்சமாக ரூ.5000/-ரூபயும் செலுத்த வேண்டும். நுகர்வோர் தான் பாதிக்கப்பட்ட இரண்டு ஆண்டுகளுக்குள் நுகர்வோர் நீதிமன்றத்தில் முறையிட வேண்டும். அகில இந்திய அளவில் உள்ள தேசிய நுகர்வோர் பாதுகாப்பு கவுன்சிலின் தீர்ப்பை எதிர்த்து உச்ச நீதிமன்றத்தில் முறையிடலாம். தீர்ப்பு வழங்கிய 30 நாட்களுக்குள் மேல்முறையீடுகள் செய்யலாம்.
தீத்திபாளையம் நவில்குட்டை பெருமாள் கோயில்
நவில்குட்டை பெருமாள் கோயில் தமிழ்நாட்டில் கோயம்புத்தூர் மாவட்டம், தீத்திபாளையம் என்னும் ஊரில் அமைந்துள்ள பெருமாள் கோயிலாகும்.
நுகர்வோர் குறைதீர் மன்றம்
பகுப்பு:இந்திய நீதிமன்றங்கள் பகுப்பு:நுகர்வு
தீத்திபாளையம் நவில்குட்டை பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நவில்குட்டைபெருமாள் (சுயம்பு) சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வழிபாடு நடக்கிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செங்காட்டூர் ஊராட்சி
செங்காட்டூர் ஊராட்சி (Sengattur Gram Panchayat), தமிழ்நாட்டின் செங்கல்பட்டு மாவட்டத்தில் உள்ள லத்தூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1388 ஆகும். இவர்களில் பெண்கள் 674 பேரும் ஆண்கள் 714 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எலட்கள்
எலட்கள் (Helots, (εἵλωτες, heílotes) என்பவர்கள் எசுபார்த்தாவை உள்ளடக்கிய பிரதேசங்களான லாகோனியா மற்றும் மெசேனியாவின் மக்கள் தொகையில் பெரும்பான்மையினராக இருந்தவர்களான அடிமைப்படுத்தப்பட்ட மக்களாவர். இவர்கள் ஒரு பண்டைய கிரேக்க பழங்குடியினரா, ஒரு சமூக வகுப்பினரா அல்லது இரண்டுமா என்பது போன்றவை குறித்து பழங்காலத்திலிருந்தே சர்ச்சைகள் உள்ளன. எடுத்துக்காட்டாக, கிரிடியாஸ் எலட்களை "அதிகபட்ச அடிமைகள்" என்று விவரித்தார், அதேசமயம் போலக்சு கூற்றின் படி, இவர்கள் "சுதந்திரமான மனிதர்களுக்கும் அடிமைகளுக்கும் இடையே" உள்ள ஒரு பிரிவினர் என்ற அந்தஸ்தைப் பெற்றனர். இவர்கள் நிலத்துடன் பிணைக்கப்பட்டு, முதன்மையாக பெரும்பான்மையாக வேளாண்மை பணியில் ஈடுபட்டனர். மேலும் எசுபார்த்தா குடிமக்களுக்கு பொருளாதார ரீதியாக ஆதரவாக இருந்தனர்.
எசுபார்டன் குடிமக்களுக்கும் எலட்களின் எண்ணிக்கை விகிதத்துக்குமான வேறுபாடு எசுபார்த்தா நாட்டின் வரலாற்று காலம் முழுவதும் வேறுபட்டதாக இருந்துள்ளது. எரோடோடசின் கூற்றுப்படி, கிமு 479 இல் பிளாட்டியா போரின் போது ஒவ்வொரு எசுபார்டனுக்கும் ஏழு எலைட்கள் என்ற விகிதத்தில் இருந்தனர். எனவே எலைட் மக்களைக் கட்டுக்குள் வைத்திருப்பது மற்றும் அவர்களின் கிளர்ச்சியைத் தடுப்பது என்பது எசுபார்டான்களின் முக்கிய கவலைகளில் ஒன்றாகும். எலைட்கள் பார்ம்பரியமாக தவறாக நடத்தப்பட்டனர், அவமானப்படுத்தப்பட்டனர், படுகொலை செய்யப்பட்டனர்: ஒவ்வொரு இலையுதிர்காலத்திலும் எசுபார்த்தான்கள் எலட்டுகள் மீது போரை அறிவிப்பார்கள், அதனால் இவர்கள் கிரிப்டியா குழு உறுப்பினரால் சமய விளைவுகளுக்கு அஞ்சாமல் கொல்லப்படலாம். சினாடனின் சதி போன்ற எழுச்சிகள் போன்றவை எலட்களின் நிலையை மேம்படுத்துவதற்கான முயற்சிகள் ஆகும்.
எசுபார்த்தன்களுடனான உறவு
குறைந்த பட்சம் செவ்வியல் காலத்திலிருந்தே, எலட்களுடன் ஒப்பிடுகையில் எசுபார்தான்களின் எண்ணிக்கை மிகவும் குறைவாக இருந்தது. "பெரும்பாலான எசுபார்த்தன் அமைப்புகள் எலட்களுக்கு எதிரான பாதுகாப்பைக் கருத்தில் கொண்டு எப்போதும் வடிவமைக்கப்பட்டுள்ளன" என்று ஒரு புகழ்பெற்ற பத்தியில், துசிடிடீஸ் குறிப்பிடுகிறார். அரிஸ்டாட்டில் அவர்களை "எசுபார்தான்களின் பேரழிவுக்காக தொடர்ந்து காத்திருக்கும் ஒரு எதிரி" என்று ஒப்பிடுகிறார். இதன் விளைவாக, எசுபார்டன்கள் மற்றும் எலட்களுக்கு இடையேயான உறவுகளை நிர்வகிக்கும் ஒரு முக்கிய காரணியாக பயம் என்பதே இருந்துள்ளது. இதனால் புரட்சியில் ஈடுபட்டால் இவர்களை எதிர்கொள்ள எசுபார்டியேட் வீரர்கள் எப்போதும் தயாராக இருந்தனர்.
குறிப்புகள்
பகுப்பு:எசுபார்த்தாவின் குமுகாய வகுப்புகள் பகுப்பு:அடிமை முறை
அகப்பொருட்கோவை
அகப்பொருட்கோவை என்பது, வடமொழியில் பிரபந்தம் எனப்படும் தமிழ்ச் சிற்றிலக்கிய வகைகளுள் ஒன்றாகும். இதன் பெயருக்கு ஒப்ப இது அகப்பொருள் சார்ந்த ஒரு இலக்கிய வகை. இதைக் கோவை அல்லது ஐந்திணைக் கோவை போன்ற பெயர்களாலும் குறிப்பிடுவது உண்டு. கோவை இலக்கியம் அகப்பொருட்கோவை, புறப்பொருட்கோவை இன இரண்டு வகையாக அமையும் என்று சில இலக்கண நூல்கள் கூறுகின்றன. சுவாமிநாதம் என்னும் இலக்கண நூல் புறக்கோவை பற்றிக் கூறுகின்றது. எனினும், புறப்பொருட்கோவை நூல் எதுவும் எழுதப்பட்டதாகத் தெரியவில்லை. எனவே நடைமுறையில் அகப்பொருட்கோவை, கோவை இரண்டுமே அகப்பொருட் கோவை இலக்கியத்தையே குறிப்பது வழக்கு. தலைவன் தலைவி ஆகியோரது காதல் உணர்ச்சிகளையும் நிகழ்ச்சிகளையும் ஒரு வரலாறுபோல் படிப்படியாகக் காட்டி ஒரே வகையான செய்யுள்களால் தொடர்ந்து பாடி அமைக்கும் நூல் இது. தலைவனும் தலைவியும் ஒருவரை ஒருவர் கண்டு காதல் கொண்டு பின் மணம் புரிந்து இல்லறம் நடத்தும் இனிய நிகழ்வுகளைச் சொல்வது இக் கோவை இலக்கியம்.
என்கிறது இலக்கண விளக்கப் பாட்டியல் உரை.
பாண்டிக்கோவை என்னும் கோவை நூலே இன்று கிடைக்கும் கோவை நூல்களுள் காலத்தால் முந்தியது. இது 8 ஆம் நூற்றாண்டில் இயற்றப்பட்டது. இதே நூற்றாண்டில் எழுதப்பட்ட இன்னொரு கோவைநூல், மாணிக்கவாசரால் இயற்றப்பட்ட சமயக் கோவை நூலான திருக்கோவையார் ஆகும். பொய்யாமொழிப் புலவர் எழுதிய தஞ்சைவாணன் கோவை 13 ஆம் நூற்றாண்டில் எழுதப்பட்டது.
இவற்றையும் பார்க்கவும்
பகுப்பு:சிற்றிலக்கிய வகைகள்
ஆர்த்தர் ஃபாக்
ஆதர் பாக் (Arthur Fagg, பிறப்பு: சூன் 18 1915, இறப்பு: செப்டம்பர் 13 1977) இங்கிலாந்து அணியின் துடுப்பாட்டக்காரர் ஆவார். இவர் 5தேர்வுத் துடுப்பாட்டப் போட்டியிலும், 435 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1936 - 1939 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1915 பிறப்புகள் பகுப்பு:1977 இறப்புகள் பகுப்பு:கென்ட் துடுப்பாட்டக்காரர்கள்
வார்னர் புரோஸ். டிஸ்கவரி
'''வார்னர் புரோஸ். டிஸ்கவரி''' (Warner Bros. Discovery) என்பது அமெரிக்க நாட்டு பன்னாட்டு மக்கள் ஊடகம் மற்றும் பொழுதுபோக்கு குழும நிறுவனம் ஆகும். இந்த நிறுவனம் ஏ டி அன்ட் டி ஆல் வார்னர் மீடியாவில் இருந்து விலகி, ஏப்ரல் 8, 2022 அன்று டிசுக்கவரி கொமுயுனிக்கேசன்சு உடன் இணைந்து உருவாக்கப்பட்டது.
இந்த நிறுவனத்தின் மூலம் கேளிக்கைப் பூங்கா, வரைகதை புத்தகம், திரைப்படம், இசை, தொலைக்காட்சி நிகழ்ச்சி, நிகழ்பட ஆட்டம், இணைய தளம் போன்ற பல பொழுதுபோக்கு உற்பத்திகளை உருவாக்குகின்றது. இது வரைகதை புத்தக வெளியீட்டாளரான டிசி காமிக்ஸின் உரிமையாளராகவும் உள்ளது.
மேற்கோள்கள்
பகுப்பு:2022 நிறுவனங்கள் பகுப்பு:அமெரிக்க பொழுதுபோக்கு நிறுவனங்கள் பகுப்பு:அமெரிக்க ஊடக நிறுவனங்கள் பகுப்பு:நாசுடாக்கில் பட்டியிலடப்பட்டுள்ள நிறுவனங்கள் பகுப்பு:பன்னாட்டுப் பெருநிறுவனங்கள்
காரன் ஜே. மீச்
'''காரன் ஜே. மீச்' (Karen J. Meech)'' (பிறப்பு: 1959) அவாய்ப் பல்கலைக்கழக வானியல் நிறுவனத்தில் பணிபுரியும் ஓர் அமெரிக்க வானியலாளர் ஆவார்.
இவர் கோள் வானியலில் சிறப்பு புலமை பெற்றவர். குறிப்பாக, நெடுந்தொலைவு வால்வெள்ளிகளுக்கும் தொடக்க கால சூரியக் குடும்பத்துக்கும் உள்ள உறவை ஆய்வதில் வல்லுனர். இவர் பயில்நிலை, தொழில்முறை வானியல் ஆய்வு ஒருங்கிணைப்பிலும் அறிவியல் ஆசிரியர் கல்வியிலும் ஆர்வமோடு செயல்படுகிறார். இவர் கோள்களை நோக்கி எனும் உயர்நிலைப் பள்ளி ஆசிரியர்-மாணவர் பரப்புரை நிகழ்ச்சியைப் பசிபிக் தீவுகளில் உருவாக்கி நடத்தி வருகிறார். இவர் 1987 இல் மசாசூசட் தொழில்நுட்ப நிறுவனத்தில் கோள் அறிவியலில் தன் முனைவர் பட்ட்த்திப் பெற்றார். இவர் தனது இளம் அறிவியல் பட்டத்தை அவுசுட்டனில் உள்ள இரைசுப் பலகலைக்கழகத்தில் 1981 இல் பெற்றார். இவர் அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருது, எச். சி. உரே பரிசு (1994) ஆகியன உள்ளிட்ட பல விருதுகளைப் பெற்றுள்ளார்.
இவர் ஆழ்மொத்தல் திட்ட விண்கல ஆய்வில் இணை ஆய்வாளராக உள்ளார். இவர் நடப்புக் கண்டுபிடிப்புத் திட்டங்களாகிய எபொக்சி ( EPOXI), விண்மீந்தூசு நெக்சுட்டு (Stardust-NExT) ஆகியவற்றிலும் இணை ஆய்வாளராக உள்ளார்ரிம்மூன்றுத் திட்டங்களிலும் இவர் தரை, விண்வெளி நோக்கீட்டு நிகழ்ச்சிகளை ஒருங்கிணைத்து வருகிறார்ரிவர் அவாய்ப் பல்கலைக்கழகப் பொறுப்புத் தலைவராகவும் உள்ளார்.
நாசா வான் உயிரியல் நிறுவன முன்னணிக் குழு அதன் ஆய்வில் "நீரமைந்த வாழ்தகவு உலகங்களில்" கவனத்தினைக் குவித்து வருகிறது. இவர் இப்போது பன்னட்டு வானியல் ஒன்றிய மூன்றாம் கோள் அமைப்பு அறிவியல் பிரிவின் தலைவராக உள்ளார்.
சுசெல்தே புசு 1981 இல் சைடிங் சுப்பிரிங் வான்காணகத்தில் கண்டுபிடித்த முதன்மைப் பட்டை சிறுகோள் 4367 மீச் இவரது நினைவாகப் பெயரிடப்பட்டுள்ளது.
வெளி இணைப்புகள்
பகுப்பு:1959 பிறப்புகள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:வானுயிரியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:வாழும் நபர்கள் பகுப்பு:கோள் அறிவியலாளர்கள் பகுப்பு:பெண் வானியலாளர்கள் பகுப்பு:பெண் கோள் அறிவியலாளர்கள் பகுப்பு:பெண் உயிரியலாளர்கள்
இராமநாதபுரம் மாவட்டம்
இராமநாதபுரம் மாவட்டம் (Ramanathapuram district) இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் இராமநாதபுரம் ஆகும். இது தென் தமிழகத்தில் அமைந்துள்ள ஒரு கடற்கரை மாவட்டம் ஆகும். 4068.31 சதுர கிலோமீட்டர் பரப்பளவுள்ள மாவட்டத்தின் கிழக்கே பாக் நீரிணையும், வடக்கில் சிவகங்கை மாவட்டமும், வடகிழக்கில் புதுக்கோட்டை மாவட்டமும், தெற்கில் மன்னார் வளைகுடாவும், மேற்கில் மதுரை மாவட்டமும் தென்மேற்கில் தூத்துக்குடி மாவட்டமும் அமைந்துள்ளன. இந்து மக்களால் புனிதத்தலமாக கருதப்படும் இராமேஸ்வரம், இந்த மாவட்டத்தில் அமைந்துள்ளது.
வரலாறு
1910ஆம் ஆண்டில், மதுரை மற்றும் திருநெல்வேலி மாவட்டங்களில் இருந்து சில பகுதிகளை பிரித்து இணைத்ததால் இராமநாதபுரம் மாவட்டம்  உருவாக்கப்பட்டது. திரு. ஜெ. எப். பிரையன்ட், ஐ.சி.எஸ் முதல் மாவட்ட ஆட்சியராக இருந்தார். ஆங்கிலேயர் ஆட்சிக்காலத்தில் இந்த மாவட்டம் இராம்நாட் (Ramnad) என அழைக்கப்பட்டது. இந்தப்பெயர் சுதந்திரத்திற்குப்பிறகும் தொடர்ந்தது. பின்னர் தமிழ் மரபிற்கு ஏற்ப இராமநாதபுரம் என பெயர் மாற்றம் செய்யப்பட்டது. இராமநாதபுரம், முகவை மாவட்டம் என்றும் அழைக்கப்படுகிறது. வைகை ஆறு, பாக்கு நீரிணையில் தன் பயணத்தை முடிப்பதால் இவ்வாறு அழைக்கப்படுகிறது. 15.03.1985 அன்று, இராமநாதபுரம் மூன்று பகுதிகளாகப் பிரிக்கப்பட்டது:
2018இல் இராஜசிங்கமங்கலம் என்ற புதிய தாலுகா உருவாக்கப்பட்டது. 2019இன் நிலவரப்படி, இராமநாதபுரம் மாவட்டமானது கடலாடி, கீழக்கரை மற்றும் இராஜசிங்கமங்கலம் ஆகிய மூன்று வட்டங்களையும் சேர்த்து மொத்தம் ஒன்பது வட்டங்கள் கொண்டது.
மாவட்ட வருவாய் நிர்வாகம்
இராமநாதபுரம் மாவட்டத்தில், இராமநாதபுரம் மற்றும் பரமக்குடி ஆகிய 2 வருவாய் கோட்டங்கள் உள்ளது. இராமநாதபுரம் வருவாய்க் கோட்டத்தில் 5 வருவாய் வட்டங்களும், பரமக்குடி வருவாய்க் கோட்டத்தில் 4 வட்டங்களும் உள்ளன. இந்த 9 வருவாய் வட்டங்களில் 38 உள்வட்டங்களும், 400 வருவாய் கிராமங்களும் உள்ளது.
ஊரக வளர்ச்சி நிர்வாகம்
இம்மாவட்டம் ஒரு மாவட்ட ஊரக வளர்ச்சி முகமையும், 11 ஊராட்சி ஒன்றியங்களும், 429 கிராம ஊராட்சிகளும் கொண்டது.
ஊராட்சி ஒன்றியங்கள்
இராமநாதபுரம் மாவட்டத்தின் 11 ஊராட்சி ஒன்றியங்கள்.
மக்கள்தொகை பரம்பல்
4068.31 ச.கி.மீ பரப்பளவு கொண்ட இராமநாதபுரம் மாவட்டத்தின் 2011 ஆம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 13,53,445 ஆகும். அதில் ஆண்கள் 682,658 ஆகவும்; பெண்கள் 670,787 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி 13.96% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 983 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 330 நபர்கள் வீதம் உள்ளனர். மாவட்ட சராசரி எழுத்தறிவு 80.72% ஆகவுள்ளது. ஆறு வயதிற்குட்பட்ட குழந்தைகள் 140,644 ஆகவுள்ளனர். இம்மாவட்ட மக்கள்தொகையில் இந்துக்கள் 77.39% ஆகவும், கிறித்தவர்கள் 6.73% ஆகவும், இசுலாமியர்கள் 15.37 % ஆகவும், மற்றவர்கள் 0.50% ஆகவும் உள்ளனர்.
சட்டமன்றம்
இம்மாவட்டம் பரமக்குடி, திருவாடனை, இராமநாதபுரம் மற்றும் முதுகுளத்தூர் என 4 சட்டமன்றத் தொகுதிகளை கொண்டுள்ளது.
மக்களவை
இம்மாவட்டம் ஒரு மக்களவைத் தொகுதியை கொண்டுள்ளது.
வெளி இணைப்புகள்
பகுப்பு:தமிழ்நாடு மாவட்டங்கள்
வில்லியம் வேலசு
வில்லியம் வேலசு (William Wallace) ஸ்காட்லாந்தின் விடுதலைக்காக இங்கிலாந்து அரசர் முதலாம் எட்வர்டை எதிர்த்துப் போரிட்ட மாவீரர் ஆவார்..
1272 ஆம் ஆண்டு பிறந்த இவர் 23.08.1305 அன்று ஆங்கிலேயர்களால் மிகக் கொடூரமான முறையில் சித்திரவதை செய்யப்பட்டுக் கொல்லப்பட்டார்.
தோற்றம்
பரம்பரைக் கதைகள் வேலசை சாதாரண குடிமகனாகவும் இராபர்ட் புரூஸை உயர்குடியினராயும் காட்டுகின்றன. ஆனால் வேலசும் உயர்குடிப் பிறப்பினரே.
போராட்டம்
முதலாம் எட்வர்டு ஸ்காட்லாந்தின் முடியுடை அரசர் இங்கிலாந்தின் முடியரசரைத் தனக்கு மேலானவராக ஏற்று அவரின் கீழ் ஆட்சி நடத்தும் வரை ஸ்காட்லாந்துக்கு மன்னர் என்று ஒருவர் இருப்பார் என்றார். ஸ்காட்லாந்துப் பிரபுக்கள் அனைவரும் முதலாம் எட்வர்டு முன் அடிபணிய வேண்டிய இச் சூழலை விரும்பாத வேலசு துணிவுடன் எட்வர்டை எதிர்த்துப் பல போர்களில் இறங்கினார். அவை:
ஸ்டிர்லிங் பாலப் போர் - 11.09.1297 ஆம் ஆண்டு நடந்த இப் போரில் தந்திரத்துடன் செயல்பட்ட வேலசு பெரும் படையை வென்றார். ஆறு மாதங்கள் கழித்து, வேலசு வடக்கு இங்கிலாந்தை ஊடுருவினார். இதன் நோக்கம் ஆங்கிலேயர்களுக்கு ஸ்காட்லாந்தினரிடம் போதிய படைவலிமை உள்ளது என்பதை நீரூபிப்பதாகும்.
ஃபால்கிர்க் போர் - 01.04.1298 இல் நடந்த இப்போரில் எட்வர்டு வென்றாலும் வேலசு தப்பி விட்டார்.
விடுதலை வேள்வியில் உயிர் நீத்தது
13.08.1305 வரை எட்வர்டுக்கு விசுவாசமான ஒருவர் வேலசைக் காட்டிக்கொடுக்கும் வரை ஆங்கிலப் படைகளால் அவரைப் பிடிக்க இயலவில்லை. கிளாஸ்கோவுக்கு அருகில் பிடிக்கப்பட்ட வேலசு இலண்டனுக்கு எடுத்துச் செல்லப்பட்டார். அவர் மீது இராசத்துரோக வழக்கு தொடுக்கப்பட்டது. குற்ற விசாரணை வெஸ்ட்மின்ஸ்டர் அவையில் நடைபெற்றது. விசாரணையின் போது 'நான் இராசத்துரோகி அல்லன். ஏனெனில் நான் எட்வர்டுக்கு குடிமகனே அல்லன்!' என்று முழங்கினார். அவர் மீதான குற்றம் உறுதி செய்ய்ப்ட்டது. அவருக்கு இங்கிலாந்தில் வழங்கப்பட்ட தண்டனைகளிலேயே கொடூரமான தண்டனையான தூக்கிலிடல், குடலுருவல் மற்றும் நான்குதுண்டமாக்கல் எனும் தண்டனை வழங்கப்பட்டது.
பரவலர் ஊடகங்களில்
பிரேவ் ஹார்ட் (Braveheart) எனும் ஹாலிவுட் திரைப்படம் வேலசின் வாழ்வை அடிப்படையாக வைத்து எடுக்கப்பட்டது.
மேற்கோள்கள்
பகுப்பு:1305 இறப்புகள் பகுப்பு:இசுக்காட்லாந்து நபர்கள்
நல்லூர் (ஒசூர்)
நல்லூர் என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.
மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 1319 வீடுகள் உள்ளன. மக்கள் தொகை 5327, இதில் 2739 பேர் ஆண்கள், 2588 பேர் பெண்கள் ஆவர். எழுத்தறிவு விழுக்காடு 72.60% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
குயிண்ஸ் பார்க் அரங்கம், கிரெனடா
குயிண்ஸ் பார்க் என்பது கிரெனடாவில் அமைந்துள்ள துடுப்பாட்ட மைதானமாகும். இம்மைதானம் 2007 உலகக்கோப்பை துடுப்பாட்ட போட்டிகளின் போது இரண்டாம் சுற்றுப்போட்டிகளான "சுப்பர் 8" போட்டிகள் 6 இம்மைதானதில் நடைபெறும். 2000 இல் மறுசீரமைக்கப்பட்டாலும் 2004 இல் கரிபியத்தீவுகளைத் தாக்கிய ஐவன் சுராவளியால் சேதமடைந்தது. 20,000 பார்வையாளர்கள் போட்டிகளைக் கண்டுகளிப்பதற்கான வசதிகள் இங்கு காணப்படுகின்றன.
வெளியிணைப்புகள்
பகுப்பு:துடுப்பாட்ட அரங்குகள் பகுப்பு:கிரெனடா
ஐபீரோ-அமெரிக்க நாடுகள் அமைப்பு
ஐபீரோ-அமெரிக்க நாடுகள் அமைப்பு (Organization of Ibero-American States, ஆர்கனைசேசோ டோசு எசுடடோசு ஐபீரோ-அமெரிக்கனோசு, ஆர்கனைசேசியோன் டி எசுடடோசு ஐபீரோயமெரிக்கனோசு, வழமையானச் சுருக்கம் OEI) போர்த்த்க்கேயம்- எசுப்பானியம்-பேசும்  அமெரிக்காக்கள், ஐரோப்பா மற்றும் ஆப்பிரிக்காவின் எக்குவடோரியல் கினி நாடுகளின் பன்னாட்டு அமைப்பாகும். இது முன்னதாக கல்வி, அறிவியல் மற்றும் பண்பாட்டிற்கான ஐபீரோ-அமெரிக்க நாடுகளின் அமைப்பு என அழைக்கப்பட்டு வந்தது. கல்வி, அறிவியல், தொழினுட்பம், கலை ஆகிய துறைகளில் பிராந்திய திட்டப்பணிகளை திட்டமிடவும் மேம்படுத்தவும் இந்நாட்டு அரசுகளிடையே கூட்டுறவை வளர்ப்பது இதன் நோக்கமாகும். இந்த அமைப்பின் உறுப்பினர்களாக அர்கெந்தீனா, பொலிவியா, பிரேசில், கொலொம்பியா, கோஸ்ட்டா ரிக்கா, கூபா, சிலி, டொமினிக்கன் குடியரசு, எக்குவடோர், எல் சால்வடோர்,  குவாத்தமாலா, எக்குவடோரியல் கினி, ஹொண்டுராஸ், மெக்சிக்கோ, நிக்கராகுவா, பனாமா, பரகுவை, பெரு, போர்த்துகல், புவேர்ட்டோ ரிக்கோ, எசுப்பானியா, உருகுவை மற்றும் வெனிசுவேலா உள்ளன. இந்த அமைப்பின் தலைமைச் செயலகம் மத்ரித்தில் அமைந்துள்ளது. பிராந்திய அலுவலகங்கள் அர்கெந்தீனா, பிரேசில், கொலொம்பியா, எல் சால்வடோர், எசுப்பானியா, மெக்சிக்கோ, பெரு நாடுகளில் அமைந்துள்ளன; களப்பணி அலுவலகங்கள் சிலி, ஹொண்டுராஸ், நிக்கராகுவா மற்றும் பரகுவையில் இயங்குகின்றன. இந்த அமைப்பிற்கான நிதி உறுப்பினர் நாடுகளின் கட்டாய ஒதுக்கீடுகளாலும் தன்விருப்ப கொடைகளாலும் பெறப்படுகின்றது. தனியார் பண்பாட்டு கல்வி நிறுவனங்களும் அமைப்புகளும் நன்கொடை வழங்குகின்றன. இந்த அமைப்பின் மதிப்புறு தலைவராக எசுப்பானிய மன்னர் பெலிப் உள்ளார்.
வெளி இணைப்புகள்
பகுப்பு:பன்னாட்டு அமைப்புகள் பகுப்பு:போர்த்துக்கேய மொழி பகுப்பு:எசுப்பானிய மொழி
கீழ் சுபன்சிரி மாவட்டம்
கீழ் சுபன்சிரி மாவட்டம் இந்தியாவின் வடகிழக்கு மாநிலமான அருணாசலப் பிரதேசத்தில் அமைந்துள்ள ஒரு மாவட்டமாகும். 1987 ஆம் ஆண்டு சுபன்சிரி மாவட்டம் இரண்டாக பிரிக்கப்பட்ட போது உருவாக்கப்பட்டவை கீழ் மற்றும் மேல் சுபன்சிரி மாவட்டங்கள்.
மக்கள்
இந்த மாவட்ட மக்களில் அதிகமானோர் பழங்குடி இன மக்களான நியிசி மற்றும் அபதனி இனத்தை சேர்ந்தவர்கள்.
மொழி
திபெத்திய- பர்மா மொழிக் குடும்பத்தில் வரும் அபதனி மொழி பேசுகின்றனர்.
சுற்றுலாத் தளங்கள்
இந்த மாவட்டத்தில் நடக்கும் விழாக்களான நியோகும், பூரி-பூட் மற்றும் டிரீ விழா மிகவும் பிரபலமானவை. 1995 ஆம் ஆண்டு இந்த மாவட்டத்தில் டேல் பள்ளத்தாக்கு வனவிலங்கு சரணாலயம் தொடங்கப்பட்டு உள்ளது குறிப்பிடத்தக்கது.
வெளி இணைப்புகள்
பகுப்பு:அருணாசலப் பிரதேச மாவட்டங்கள்
பசுபதிகோயில் காசிவிஸ்வநாத சுவாமி கோயில்
பசுபதிகோயில் காசிவிஸ்வநாத சுவாமி கோயில் தமிழ்நாட்டில் தஞ்சாவூர் மாவட்டம், பசுபதிகோயில் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாதர், விசாலாட்சி சன்னதிகளும், விநாயகர், சுப்பிரமணியன், நவக்கிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குருகாட்டூர் ஊராட்சி
குருகாட்டூர் ஊராட்சி (Kurukattoor Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஆழ்வார்திருநகரி வட்டத்தில் அமைந்துள்ளது. இந்த ஊராட்சி, திருச்செந்தூர் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1560 பேர் ஆவர். இவர்களில் பெண்கள் 817 பேரும் ஆண்கள் 743 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தி மில்லி கெஜட்
தி மில்லி கெஜட் டெல்லியை மையமாகக் கொண்ட ஓர் ஆங்கில செய்தித்தாள். இது 2000 ஆம் ஆண்டு ஜனவரி மாதம் நிறுவப்பட்டது. இந்த செய்தித்தாள் தன்னை இந்திய முஸ்லிம்களின் முன்னணி ஆங்கில செய்தித்தாள் என்று விவரிக்கிறது. 2008 ஆம் ஆண்டில், இது தன்னுடைய மின்-காகித வெளியீட்டைத் தொடங்கியது. 2016 ஆம் ஆண்டில், சந்தாதாரர்கள் இல்லாததால் பெரும் நிதி இழப்புகளை எதிர்கொண்ட பிறகு அச்சு பதிப்பு நிறுத்தப்பட்டது.
பிரிட்டிஷ் நாளேடான தி கார்டியன் இதழில், தி மில்லி கெஜட் ஆசிரியர் ஜாபர் உல் இஸ்லாம் கான் "தி மில்லி கெஜட் செய்தித்தாள் இந்தியாவின் 1.40 கோடி முஸ்லிம்களிடையே பரவலாகப் படிக்கப்படும் செய்தித்தாள்" என்றும் "இந்திய முஸ்லிம்களின் செல்வாக்கு மிக்க செய்தித்தாள்" என்றும் மேற்கோள் காட்டினார்.
மேலும் தி டிப்ளோமட் மற்றும் சிட்டிசன் பத்திரிக்கையும் தி மில்லி கெஜட்டை "இந்தியாவின் முதல் ஆங்கில மொழி முஸ்லிம் செய்தித்தாள்" என்று விவரித்தன.
குறிப்புகள்
பகுப்பு:இந்திய ஆங்கிலப் பத்திரிகைகள் பகுப்பு:Pages using deprecated image syntax
பெரியபொட்டல்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யுரேனைல் ஆக்சலேட்டு
யுரேனைல் ஆக்சலேட்டு (Uranyl oxalate) UO2C2O4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெளிர் மஞ்சள் நிறத்தில் தூள் நிலையில் இது காணப்படுகிறது. அணு எரிபொருள் சுழற்சியின் முன்னும் பின்னுமான தொழில்துறை அணுசக்தி செயல்முறைகளில் இது பெரும்பாலும் உருவாகிறது. நீருறிஞ்சும் தன்மை காரணமாக, யுரேனைல் ஆக்சலேட்டு நீரிழப்பு நிலையில் அரிதாகவே காணப்படுகிறது. பொதுவாக அறை வெப்பநிலையில் முந்நீரேற்று வடிவத்தில் (UO2C2O4·3H2O)(UO2C2O4·3H2O) யுரேனைல் ஆக்சலேட்டு காணப்படுகிறது. அறை வெப்பநிலையில் இந்த தூளானது P21/c என்ற இடக்குழுவுடன் ஒற்றை சரிவு படிக அமைப்பை வெளிப்படுத்துகிறது.
யுரேனைல் ஆக்சலேட்டு முந்நீரேற்றை ஆக்சாலிலிக் அமிலத்துடன் யுரேனைல் நைட்ரேட்டு அறுநீரேற்றை வினைபுரியச் செய்து தயாரிக்கலாம்.
மின்காந்தக் கதிர்வீச்சின் வெப்பப்படுத்தும் திறனை அறியப் பயன்படும் கதிர் செறிவு அளவிகளில் யுரேனைல் ஆக்சலேட்டு பயன்படுத்தப்படுகிறது.
மேற்கோள்கள்
பகுப்பு:ஆக்சலேட்டுகள் பகுப்பு:யுரேனைல் சேர்மங்கள்
நூபுரம்
நூபுரம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து ஆறாவது கரணமாகும்.
அலுமினியம் பார்மேட்
அலுமினியம் பார்மேட் (Aluminium formate) என்பது Al(HCOO)3 என்ற மூலக்கூற்று வாய்ப்பாடு கொண்ட பார்மிக் அமிலத்தின் அலுமினிய உப்பு ஆகும். அலுமினியம் சோப்புகளுடன் பார்மிக் அமிலம் வினைபுரிவதன் வழியாக அலுமினியம் பார்மேட்டைத் தயாரிக்கலாம்.
நூபுரம்
லதாரேசிதமாகக் கைகளை இருமருங்கும் நீட்டி, ஒரு காலை மற்றொரு காற்சிலம்பின் மேல் வைத்து நடிப்பது நூபுரமாகும்.
அலுமினியம் பார்மேட்
உசாத்துணை
பகுப்பு:அலுமினியம் சேர்மங்கள் பகுப்பு:பார்மேட்டுகள்
நூபுரம்
வெளி இணைப்புகள்
பகுப்பு:நூற்றியெட்டு சிவதாண்டவங்கள்
ஆஸ்டின் கார் (துடுப்பாட்டக்காரர்)
ஆஸ்டின் கார் Austin Carr )'', பிறப்பு: செப்டம்பர் 29 1898, இறப்பு: திசம்பர் 20 1946) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1921-1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆஸ்டின் கார் (துடுப்பாட்டக்காரர்) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 18 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1898 பிறப்புகள் பகுப்பு:1946 இறப்புகள்
சுதிர் (நடிகர்)
பாக்கித்தான் திரைப்பட நடிகர், இயக்குநர் மற்றும் தயாரிப்பாளராக அறியப்படும் சுதீர் அல்லது லாலா சுதிர் இயற்பெயர் ஷா ஜமான் கான் அஃப்ரிடி  ( உருது :  ). சுதிர் மிகவும் மரியாதைக்குரிய திரைப்பட ஆளுமை உடையவர்.
பாக்கித்தான் சினிமாவின் முதல் அதிரடி கதாநாயகன் என்று அறியப்பட்டவர். அவரது திரைப்பட கதாபாத்திரங்கள் வீரம் மற்றும் துணிச்சல் மிகுந்தவையாக இருந்தன.
ஆரம்பகால வாழ்க்கை
பிரித்தானிய இந்தியாவின் பெஷாவர் அருகே உள்ள ஹசன் காரி கிராமத்தில் 1921 ஆம் ஆண்டில் ஷா ஜமான் கான் அப்ரிடி என்ற பெயரில் பிறந்தார். அவர் பஷ்டூன் வம்சாவளியைச் சேர்ந்தவர், ஆனால் அவர் தனது வாழ்நாள் முழுவதையும் லாகூரில் கழித்தார்.
தொழில் வாழ்க்கை
பிரித்தானிய இந்தியாவில் 1947 இல் ஃபார்ஸ் என்ற பாலிவுட் படத்தில் ஒரு பாத்திரத்துடன் தனது வாழ்க்கையைத் தொடங்கினார். பின்னர், அவர் பாக்கித்தானுக்கு குடிபெயர்ந்தார். 1947 க்குப் பிறகு, பாக்கித்தான் சினிமாவில் தனது வாழ்க்கையைத் தொடங்கினார். அவரது முதல் படம் 1949 இல் ஹிச்ச்கோலே வெற்றி பெற்றது. 1952 ஆம் ஆண்டில் துப்பட்டா என்ற பிரபலமான இசை படத்தில் தோன்றினார். 1954 ஆம் ஆண்டில், சசி ஒரு பொன்விழாவைக் கொண்டாடிய முதல் உருது படம். துல்லா பட்டி (1956), மஹி முண்டா (1956) மற்றும் யக்கே வாலி (1957) ஆகியவை அந்தக் காலத்தில் அதிக வசூல் செய்த பஞ்சாபி படங்களாக இருந்தன. யாகே வாலி (1957) மிகப் பெரிய வெற்றி பெற்ற முதல் பஞ்சாபி படம். இந்த இரண்டு படங்களும் பாக்கித்தானில் பெரிய திரைப்பட அரங்குகளைக் கட்ட வழிவகுத்தன. சீனாவில் காண்பிக்கப்பட்ட முதல் பாக்கித்தான் திரைப்படமான பாகி (1956) படத்தின் கதாநாயகன் சுதிர்.
அவர் ஒரு "அதிரடி திரைப்பட கதாநாயகன்", அவர் ஹதிமில் (1956) ஹதிம் தை, பிரபல படமான அனார்கலி (1958) இல் இளவரசர் சலீம், மிர்சா சாஹிபன் (1956) படத்தில் மிர்சா ஜாட், சோஹ்னி படத்தில் மஹின்வால் (1955) மற்றும் கலிப் (1961) படத்தில் மிர்சா காலிப் ஆகிய கதாப்பாத்திரங்களில் நடித்துள்ளார். அவர் நூரன் (1957), ஜோமர் (1959) மற்றும் குல் பகாவலி (1961) முதலிய திரைப்படங்களில் நடித்துள்ளார். அவர் 1959 இல் அதிக வசூல் செய்த பஞ்சாபி படமான கர்த்தர் சிங்கில் நடித்தார். பின்னர் அவர்பிரித்தானியாவின் இந்தியப் பேரரசு விற்கு எதிராக போராடும், பராங்கி (1964) மற்றும் அஜப் கான் (1961) போன்ற படங்களில் தோன்றி வெற்றிகளைக் குவித்தார். அவரது படம் ஜீடர் (1965) ஒரு வெள்ளி விழா நிலையை முதன்முதலில் எட்டியது. மா புட்டார் (1970) வெள்ளி விழா கொண்டாடிய மற்றொரு பஞ்சாபி படம். அவர் ஒருமுறை சாஹில் (1960) படத்தில் புலியுடன் ஒரு உண்மையான போரில் ஈடுபட்டார். துஷ்மான் கி தலாஷ் (1978) படத்தில் தனது மகனுடன் சிறப்புத் தோற்றத்தில் தோன்றினார்.
பாக்கிஸ்தான் தொலைக்காட்சி
மிகவும் வயதான காலத்தில், அவர் பி.தொலைக்காட்சியில் இஷார் பாபி பேட்டி காணும் நிகழ்ச்சியில் சிறப்பு தோற்றத்தில் கலந்து கொண்டார்.
தனிப்பட்ட வாழ்க்கை மற்றும் இறப்பு
சுதிர் நான்கு முறை திருமணம் செய்து கொண்டார். அதில் தனது குடும்பத்தில் இரண்டு முறை. இந்த இரண்டு திருமணங்களும் அவரது பெரியவர்களால் 'ஏற்பாடு செய்யப்பட்ட திருமணங்கள்', இது பொதுவாக பாக்கித்தான் கலாச்சாரத்தில் நடைமுறையில் உள்ளது, பின்னர் சக நடிகை சம்மி மற்றும் இறுதியாக பாக்கித்தான் திரைப்பட நடிகை செபாவுடன் திருமணம் செய்து கொண்டார். செபாவுடனான அவரது திருமணம் மிகக் குறுகிய காலம் நீடித்தது. செபா பின்னர் நடிகர் முகமது அலியை மணந்தார். இந்த திருமணங்களால் சுதிருக்கு நான்கு மகன்கள் இருந்தனர். இவருக்கு முதல் மனைவியுடன் மூத்த மகன் நூர் ஜமான் கான் இருந்தார். இவருக்கு இரண்டாவது மனைவியான மீர் ஜமானுடன் இரு மகன்கள் இருந்தனர். அதில் ஒருவர் நடிகரான நாதிர் ஜமான் கான். சம்மிக்குப் பிறந்த அவரது இளைய மகன் சிக்கந்தர் ஜமான் கான் பிரபல பின்னணி பாடகர் நூர் ஜெஹானின் பேத்தி பாத்திமாவை மணந்தார். அவருக்கு செபாவுடன் குழந்தைகள் இல்லை.
சுதிர் ஜனவரி 19, 1997 அன்று இறந்து லாகூரில் உள்ள பாதுகாப்பு சொசைட்டி கல்லறையில் அடக்கம் செய்யப்பட்டார்.
மேற்கோள்கள்
பகுப்பு:1921 பிறப்புகள் பகுப்பு:1997 இறப்புகள் பகுப்பு:பாக்கித்தானிய திரைப்பட நடிகர்கள் பகுப்பு:இந்தித் திரைப்பட நடிகர்கள் பகுப்பு:பஷ்தூன் மக்கள்
ஆவிச்சிபட்டி ஊராட்சி
ஆவிச்சிபட்டி ஊராட்சி (Avichipatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள நத்தம் வட்டாரத்தில் அமைந்துள்ளது. இந்த ஊராட்சி, நத்தம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3616 ஆகும். இவர்களில் பெண்கள் 1791 பேரும் ஆண்கள் 1825 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அ. கணேஷ்குமார்
'''அ. கணேஷ் குமார்' (A. Ganeshkumar'') இந்தியாவைச் சேர்ந்த ஓர் அரசியல்வாதியாவார். செஞ்சி தொகுதியில் இருந்து 14 ஆவது தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். பாட்டாளி மக்கள் கட்சி கட்சியை பிரதிநிதித்துவப்படுத்தினார்.
2016 ஆம் ஆண்டு நடைபெற்ற தேர்தலில் கே. எஸ். மஸ்தான் இவர் தொகுதியில் வெற்றி பெற்றார்.
1984 ஆம் ஆண்டு ஏப்ரல் மாதம் 26 ஆம் தேதியன்று கனேஷ் குமார் சென்னையில் பிறந்தார். பொறியியலில் முதுகலைப் பட்டமும் முனைவர் பட்டமும் பெற்றுள்ளார்.
மேற்கோள்கள்
பகுப்பு:1984 பிறப்புகள் பகுப்பு:வாழும் நபர்கள் பகுப்பு:சென்னை அரசியல்வாதிகள் பகுப்பு:14 ஆவது தமிழ்நாடு சட்டமன்ற உறுப்பினர்கள்
பன்னாட்டுத் துடுப்பாட்டப் போட்டிகளில் ரோகித் சர்மா அடித்த நூறுகள்
alt=Rohit Sharma is playing a shot.|வலது|thumb| ரோகித் சர்மா பன்னாட்டுத் துடுப்பாட்டப் போட்டிகளில் 36 நூறுகள் அடித்திருக்கிறார். ரோகித் சர்மா ஒரு இந்தியத் துடுப்பாட்ட வீரர் ஆவார். இவர் இந்தியத் துடுப்பாட்ட அணிக்காக 2007 முதல் விளையாடி வருகிறார். இவர் அக்டோபர் 2019 நிலவரப்படி, 27 ஒருநாள் போட்டிகளில் 27, தேர்வுப் போட்டிகளில் 5 மற்றும் 4 இ20ப போட்டிகளில் 4 என்று பன்னாட்டுத் துடுப்பாட்டப் போட்டிகளில் மொத்தம் 36 நூறுகள் அடித்துள்ளார்.
சர்மா, ஜூன் 2007இல் அயர்லாந்திற்கு எதிராக ஒருநாள் போட்டியில் அறிமுகமானார். 2010 ஆம் ஆண்டு ஜிம்பாப்வேயில் நடந்த முத்தரப்புப் போட்டியின் போது அவர் தனது முதல் நூறை (114 ஓட்டங்கள்) எடுத்தார். அக்டோபர் 2013 இல், ஆஸ்திரேலியாவுக்கு எதிராக 209 ஓட்டங்கள் எடுத்தபோது ஒருநாள் போட்டிகளில் இருநூறு அடித்த மூன்றாவது வீரர் என்ற பெருமையை பெற்றார். இவர் எடுத்த அதிகபட்ச ஓட்டங்கள் 264. இது அக்டோபர் 2019 நிலவரப்படி ஒருநாள் போட்டிகளில் ஒரு மட்டையாளர் எடுத்த அதிகபட்ச ஓட்டங்களாக உள்ளது. இச்சாதனையை இலங்கைக்கு எதிராக 2014 நவம்பரில் கொல்கத்தாவின் ஈடன் கார்டனில் நடந்த போட்டியில் நிகழ்த்தினார். ஜனவரி 2016 இல், ஆஸ்திரேலியாவுக்கு எதிராக 171 ஓட்டங்கள் எடுத்தார்; 2018 ஆம் ஆண்டில் இங்கிலாந்தின் ஜேசன் ராய் 180 ரன்கள் எடுக்கும் வரை ஆஸ்திரேலியாவுக்கு எதிராக அந்நாட்டிற்கு வருகை தரும் ஒரு மட்டையாளரின் அதிகபட்ச ஓட்டங்களாக இது இருந்தது. உலகக்கோப்பையின் ஒரு பதிப்பில் ஐந்து நூறுகள் அடித்த முதல் வீரர் என்ற பெருமையை இவர் பெற்றார். 2019 உலகக்கோப்பையில் இலங்கைக்கு எதிராக 103 ரன்கள் எடுத்தார். சர்மாவின் மூன்று இருநூறுகள் மற்றும் 150க்கும் மேற்பட்ட ஓட்டங்களை ஏழு முறை எடுத்தது ஆகியவை ஒருநாள் துடுப்பாட்டத்தில் ஒரு சாதனையாகும்.
மேற்கிந்தியத் தீவுகளுக்கு எதிரான 2013–14 உள்நாட்டுத் தொடரின் போது தேர்வுப் போட்டிகளில் ரோகித் சர்மா அறிமுகமானார். இதில் அவர் தொடர்ச்சியான இரு போட்டிகளில் இரண்டு நூறுகளை அடித்தார். அதில் அவர் அறிமுகப் போட்டியில் எடுத்த 177 ஓட்டங்களும் அடங்கும். இவர் அக்டோபர் 2015 இல், தென்னாப்பிரிக்காவுக்கு எதிராக 106 ரன்கள் எடுத்தபோது, இ20ப வடிவில் நூறு அடித்த இரண்டாவது இந்தியரானார். இ20ப போட்டிகளில் அதிவிரைவாக நூறு அடித்தவர் என்ற சாதனையை டேவிட் மில்லருடன் சர்மா பகிர்ந்து கொண்டுள்ளார். மேலும் நான்கு முறை இவர் எடுத்த நூறுகள் இ20ப போட்டிகளில் ஒரு மட்டையாளர் அதிகமுறை எடுத்த நூறுகளாகும். அக்டோபர் 2019 நிலவரப்படி, பன்னாட்டுத் துடுப்பாட்டப் போட்டிகளில் நூறு அடித்த வீரர்களில் சர்மா 25 வது இடத்தைப் பகிர்ந்து கொண்டுள்ளார்.
மேற்கோள்கள்
பகுப்பு:துடுப்பாட்டம்
பர்கத்துல்லா கான்
பர்கத்துல்லா கான்(Barkatullah Khan 25 அக்டோபர் 1920 - 11 அக்டோபர் 1973) இந்திய மாநிலமான ராஜஸ்தானின் அரசியல்வாதி மற்றும் இந்திய தேசிய காங்கிரஸ் கட்சியின் தலைவர் ஆவார். அவர் 1972 ஆண்டில் திஜாரா சட்டமன்ற தொகுதியிலிருந்து ராஜஸ்தான் மாநில சட்டசபைக்கு தேர்ந்தெடுக்கப்பட்டார்.
கல்வி
லக்னோவில் சட்டம் பயின்றவர்.
மாநிலங்களவை உறுப்பினர்
03-04-1952 முதல் 02-04-1954 வரை மற்றும் 03-04-1954 முதல் 21-03-1957 வரை, என இரண்டு முறை மாநிலங்களவை உறுப்பினராக தேர்ந்தெடுக்கப்பட்டு பணியாற்றினார்.
ராஜஸ்தானின் முதலமைச்சராக 9 ஜூலை 1971 முதல் 11 அக்டோபர் 1973 வரை பதவி வகித்தார், பதவிக்காலத்திலேயே தனது 53 வயதில் மாரடைப்பால் இறப்பெய்தினார். இராஜஸ்தான் மாநிலத்தின் முதலமைச்சராக பதவி வகித்த ஒரே முஸ்லிம் இவர் மட்டும் தான் என்பது குறிப்பிடத்தக்கது.
நினைவு மைதானம்
இவர் நினைவாக 1986 ஆம் ஆண்டு பர்கத்துல்லா கான் விளையாட்டு மைதானம் உருவாக்கப்பட்டது.
குடும்பம்
வழக்கறிஞரும், மாநிலங்களவை உறுப்பினருமான உசி கானைத் திருமணம் செய்தார்.
மேற்கோள்கள்
பகுப்பு:1920 பிறப்புகள் பகுப்பு:1973 இறப்புகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:ராஜஸ்தான் அரசியல்வாதிகள் பகுப்பு:இந்திய முஸ்லிம்கள் பகுப்பு:மாநிலங்களவை உறுப்பினர்கள்
இக்சுக்காரியானா மொழி
இக்சுக்காரியானா மொழி (Hixkaryana language) கரிபிய மொழிகளுள் ஒன்று. பிரேசிலில், அமேசான் ஆற்றின் கிளையாறுகளில் ஒன்றான நமுண்டா ஆற்றுப் பகுதியில் வாழும் 600க்குச் சற்றுக் கூடுதலான மக்கள் இம்மொழியைப் பேசுகின்றனர். இம்மொழி பேசுபவர்களில் பலர் வைவை மொழியையும், போர்த்துக்கேய மொழியையும் பேசக் கூடியவர்களாக உள்ளனர். எனினும் இவர்களுடைய சொந்த மொழிப் பயன்பாடு மிகவும் வலுவாகவே காணப்படுகிறது. இலத்தீன் எழுத்துக்களே இம்மொழியை எழுதப் பயன்படுகின்றன. இக்சுக்காரியானா மொழியை முதல்மொழியாகப் பேசும் மக்களிடையே எழுத்தறிவு 60% வரை உள்ளது. இது செ.ப.எ சொல் ஒழுங்கைக் கொண்ட ஒரு மொழியாகக் கருதப்படுகிறது.
மேற்கோள்கள்
பகுப்பு:செயப்படுபொருள்-பயனிலை-எழுவாய் மொழிகள் பகுப்பு:பிரேசிலின் மொழிகள் பகுப்பு:கரிபிய மொழிகள்
காரியாறு
அடையாறு கடலில் கலக்குமிடத்தில் அடையாறு என்னும் ஊர் இருப்பதுபோல் காரியாறு பொருநையாற்றோடு கலக்குமிடத்தில் இருந்த ஊர் காரியாறு.
காரிகிழார் என்னும் சங்ககாலப் புலவர் சோழன் குளமுற்றத்துத் துஞ்சிய கிள்ளிவளவன், சோழன் குராப்பள்ளித் துஞ்சிய கிள்ளிவளவன், சோழன் நலங்கிள்ளி, அவன் தம்பி மாவளத்தான், காரியாற்றுத் துஞ்சிய நெடுங்கிள்ளி ஆகிய அரசர்களிடம் தொடர்புகொண்டு பாடியிருக்கிறார்.
சோழநாட்டு அரசுரிமைக்காக நலங்கிள்ளியோடு போரிட்டவன் நெடுங்கிள்ளி.
இந்த நெடுங்கிள்ளி ‘காரியாற்றுத் துஞ்சிய நெடுங்கிள்ளி’ எனக் குறிப்பிடப்படுகிறான்.
புலவர் கோவூர் கிழாரின் அறிவுரைப்படி உறையூர் ஆட்சியை நலங்கிள்ளியிடம் ஒப்படைத்துவிட்டு இந்தக் காரியாறு வந்த நெடுங்கிள்ளி இந்த ஊரில் இருந்தபோது மாண்டுபோனான்.
சான்று மேற்கோள்
பகுப்பு:தமிழக ஆறுகள்
முதற்பொருள் (இலக்கணம்)
தமிழ் இலக்கணத்தில் முதற்பொருள் என்பது சொற்களினால் உணரப்படும் மூன்று பொருள் வகைகளுள் ஒன்றாகும். கருப்பொருள், உரிப்பொருள் என்பன ஏனைய இரண்டு வகைகள். முதற்பொருள் இருவகைப்படும். இவை நிலம், பொழுது என இருவகைப்படும். "நிலம்" என்பதனுள் நிலம், நீர், தீ, காற்று, ஆகாயம் என்னும் ஐந்தும், "பொழுது" என்பதனுள் மாத்திரை, நாழிகை, யாமம், பொழுது, நாள், பக்கம், திங்கள், இருது, அநயம், ஆண்டு, உகம் என்னும் பலவகையானவையும் அடங்கும்.
நிலம்
தொல்காப்பியம் காடு, மலை, நாடு, கடல் என நான்கு வகை நிலங்களைக் குறிப்பிடுகிறது. தமிழ் இலக்கணத்தில் இவை ஐந்து திணைகளாக வகுக்கப்பட்டுள்ளன. இவை நிலத்திணைகள் எனப்படுகின்றன. இவற்றுள்,
காலம்
காலம் அல்லது பொழுதை பெரும் பொழுது, சிறு பொழுது என இரண்டு பெரும் பிரிவுகளாகத் தமிழ் இலக்கணம் வகுத்து உள்ளது.
!சிறுபொழுது ! !நேரம்
திணையும் காலமும்
நிலத்திணையின் தன்மைக்கு ஏற்ப ஒவ்வொரு திணைக்கும் அவற்றுக்கு உரிய காலங்கள் உள்ளன.
இவற்றையும் பார்க்கவும்
பகுப்பு:முப்பொருள் வகைகள்
கன்னன்குடா
கன்னன்குடா இலங்கையின் கிழக்கு மாகாணத்தில் மட்டக்களப்பு மாவட்டத்தின் மன்முனை மேற்கு பிரதேச செயலாளர் பிரிவிலுள்ள ஒரு தமிழர்கள் வாழும் கிராமம்.
அமைவிடம்
கன்னன்குடா கிராமமானது இலங்கை கிழக்கு மாகாணத்தில் மட்டக்களப்பு மாவட்டத்தின் மன்முனை மேற்கு பிரதேச செயலாளர் பிரிவில் மட்டக்களப்பு நகரிலிருந்து 12 கிலோமீற்றர் தொலைவில் அமைந்துள்ளது. மட்டக்களப்பு நகரை படுவான்கரை பிரதேசத்துடன் இணைக்கும் வலையிறவுப் பாலத்தினூடாக இக்கிராமத்தினை சென்றடையலாம்.
வாழ்வாதாரம்
கன்னன்குடா கிராமமானது மிகப் பரந்த நெல் வயல்களை கொண்ட பிரதேசமாகும். அகையால் இப்பிரதேச மக்களில் கணிசமானவர்கள் விவசாயத்தினை தமது பிரதான வாழ்வாதரமாகக் கொண்டுள்ளனர். இக்கிராமம் மட்டக்களப்பு வாவிக் கரையில் அமைந்துள்ளதால், மீன்பிடித்தல் கைத்தொழிலும் மேற்கொள்ளப்படுகிறது.
பாடசாலை
படுவான்கரைப் பிரதேசத்திலுள்ள மிகப் பிரபலமான பாடசாலை மட்/கன்னன்குடா மகா வித்தியாலயமாகும். இதுவே இப் பிரதேசத்தில் உள்ள க.பொ.த. உயர்தரம் வரை கற்பிக்கப் படும் பாடசாலையாகும்.
ஆலயங்கள்
கன்னன்குடா கண்ணகை அம்மன் ஆலயமானது வரலாற்று சிறப்பு மிக்கது. இங்கு கண்ணகை அம்மனுக்கு ஆண்டு தோறும் வைகாசி மாதம் ஒன்பது(9) நாட்கள் வருடாந்த சடங்கு உற்சவம் நடைபெறும். கண்ணகை அம்மன் கோயிலுக்கு அருகில், பிள்ளையார் கோவில் ஒன்றும் அமைந்துள்ளது.
கா. இராமச்சந்திரன்
'''கா. இராமச்சந்திரன் (K. Ramachandran''' பிறப்பு 9 ஆகத்து 1951) என்பவர் ஒரு தமிழக அரசியல்வாதி மற்றும் தமிழக காதித்துறை முன்னாள் அமைச்சராவாரும். தற்போதைய தமிழக வனத்துறை அமைச்சசருமாவார். இவர் குன்னூரில் பிறந்து பள்ளிப் படிப்பை முடித்தவர்.
இவர் தமிழக சட்டமன்றத்துக்கு தி.மு.க. சார்பில் கூடலூர் தொகுதியில் இருந்து 2006 சட்டசபை தேர்தலில் தேர்ந்தெடுக்கப்பட்டார். அப்போது தமிழ்நாடு காதித்துறை அமைச்சராக பொறுப்பு வகித்தார்.
கன்னன்குடா
கலைகள்
மட்டக்களப்பு மாவட்டத்திலேயே தமிழர் பாரம்பரியக் கைலையம்சமான நாட்டுக்கூத்துக்கு பெயர்போன இடம் கன்னன்குடாவாகும். இங்கு இடம்பெறும் கண்ணகை அம்மன் சடங்கின்போது இரவு வேழைகளில் ஆலய வழாகத்தில் கூத்துக் கழரி அமைத்து பல நாட்டுக் கூத்துக்கள் அரங்கேற்றப்படுகின்றன. அதுமட்டுமல்லாது, தமிழர் பாரம்பரியக் கலைகளான கும்மி, கரகம், கோலாட்டம் போன்றனவும் இங்கு மறையாமல் காணப்படுகின்றன.
கா. இராமச்சந்திரன்
2011 இல் குன்னூர் தொகுதியின் சட்டமன்ற உறுப்பினராக தேர்ந்தெடுக்கபட்டார். 2021 தமிழ்நாடு சட்டமன்றத் தேர்தலில் குன்னூர் தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக வனத்துறை அமைச்சசராக பதவியேற்றார்.
மேற்கோள்கள்
பகுப்பு:1951 பிறப்புகள் பகுப்பு:வாழும் நபர்கள் பகுப்பு:தமிழ்நாட்டு அமைச்சர்கள் பகுப்பு:நீலகிரி மாவட்ட நபர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
கன்னன்குடா
வெளி இணைப்புக்கள்
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
வள்ளி
வள்ளி என்ற தலைப்பில் உள்ள கட்டுரைகள்:
பீட்டர் கெனமன்
பீட்டர் கெனமன், (Pieter Gerald Bartholomeusz Keuneman, 3 அக்டோபர் 1917 - 3 சனவரி 1997) இலங்கையின் இடதுசாரி அரசியல்வாதி ஆவார். இவர் இலங்கை கம்யூனிஸ்ட் கட்சியின் முன்னாள் தலைவர்களில் ஒருவர்.
ஆரம்ப வாழ்க்கையும் கல்வியும்
பீட்டர் கெனமன் பேர்பெற்ற பரங்கியர் குடும்பத்தில் பிறந்தார். இவரது தந்தை இலங்கை உயர் நீதிமன்ற நீதிபதியாக இருந்த ஆதர் எரிக் கெனமன். தாயார் கண்டி செல்வந்தக் குடும்பம் ஒன்றைச் சேர்ந்த வைத்தியர்.